paragraph_text: Vizualno letenje (VFR) (eng. Visual Flight Rules) skup je zrakoplovnih propisa po kojim pilot upravlja zrakoplovom koristeći vanjske orijentire, ne oslanjajući se na instrumente. Jedan od osnovnih uvjeta za ovakav let je dobra vanjska vidljivost, kada pilot koristeći teren, brda, rijeke, ceste ili zgrade nad kojima leti, kontrolira visinu i pravac leta. "Bliski susreti" s drugim zrakoplovima i preprekama izbjegavaju se isključivo pravovremenim uočavanjem. Za let u zračnom prostoru klase B i klase C, blizu većih zračnih luka u zrakoplov mora biti ugrađen uređaj (transporder) koji automatski šalje podatke o visini i smjeru leta.